cyanic-selkie/wikianc huggingface dataset:
Ռիհաննայի սկավառակագրություն
Բարբադոսցի երգչուհի Ռիհաննան թողարկել է 8 ստուդիական ալբոմներ, 2 ժողովածու, 2 ռեմիքս ալբմ, 1 վերաթողարկված ալբոմ և 71 սինգլ (որոնցից 18-ում նա ունեցել է համատեղ մասանակցություն այլ արտիստների հետ)։ 2005 թվականից ի վեր, Ռիհաննան վաճառել է ավելի քան 250 միլիոն ձայնագրություններ և սինգլներ, ինչը նրան դարձրել է բոլոր ժամանակների ամենաշատ վաճառվող արտիստներից մեկը ։ Նա թողարկել է  Ձայնագրող ընկերությունների ամերիկյան ասոցիացիայի կողմից պլատինե և բազմապլատինե հավաստագրած  7 երգեր, որոնց վաճառքների քանակը ԱՄՆ-ում անցել է 10 միլիոն օրինակի սահմանը ։ Ռիհաննայի սինգլներից 14-ն առաջին հորիզոնական են զբաղեցրել Billboard Hot 100-ում, դարձնելով նրան չորրորդ կատարողը՝ համար մեկ սինգլների քանակով ։ Նա միակ արտիստն է, ով պրոդյուսերավորել է համար մեկ սինգլներ 7 տարբեր ալբոմներից ։
Ռիհաննան կատարել է իր հիթ-շքերթային դեբյուտը 2005 թվականի հունիսին «Pon de Replay» երգով, որն ընդգրկվել է 12 երկրների լավագույն հինգյակում։ Դրան հետևել է «Music of the Sun» (2005) դեբյուտային ստուդիական ալբոմը, որն ընդգրկվել է Կանադայի և Billboard 200-ի լավագույն տասնյակներում ։ Ռիհաննայի երկրորդ ստուդիական ալբոմը՝ «A Girl like Me»-ն (2006), ներառել է հիթ-շքերթներում ընդգրկված 4 սինգլ, որոնցից «SOS»-ը և «Unfaithful»-ը գլխավորել են այն  ։ «Good Girl Gone Bad»-ը՝ Ռիհաննայի երրորդ ստուդիական ալբոմը, երկրորդ հորիզոնական է զբաղեցրել Billboard 200-ում և 5 անգամ հավաստագրվել է պլատինե ԱՄՆ-ում և 6 անգամ՝ Միացյալ Թագավորությունում ։ Ալբոմի գլխավոր սինգլը՝ «Umbrella»-ն, դարձել է զանգվածային առևտրական հաջողություն, առաջին հորիզոկնական զբաղեցնելով 15 երկրների հիթ-շքերթներում, և մնալով այդ դիրքում մի քանի շաբաթ շարունակ ։ 7 հետագա սինգլները թողարկվել են ալբոմում և դրա վերաթողարկված տարբերակում, ներառյալ «Don't Stop the Music», «Take a Bow» և «Disturbia» միջազգային ճանաչում ունեցող հիթերը։
Ռիհաննայի չորրորդ ստուդիական ալբոմը՝ «Rated R»-ը (2009), առաջացրել է 5 սինգլներ, ներառյալ առևտրային առումով հաջողակ «Rude Boy»-ը, որը 5 շաբաթ շարունակ գլխավորել է Billboard Hot 100-ը ։ Ռիհաննան համագործակցել է ամերիկացի ռեփեր Էմինեմի հետ «Love the Way You Lie» երգում․ երգը միջազգային հաջողություն է ստացել, առաջին հորիզոնական զբաղեցնելով ավելի քան 20 երկրներում ։ Այն հավաստագրվել է պլատինե՝ ավելի քան 5 միլիոն օրինակներով վաճառվելու համար։
«Talk That Talk»-ը (2011), Ռիհաննայի վեցերորդ ստուդիական ալբոմը ներառել է «We Found Love» երգը, որը գլխավորել է 29 երկրների հիթ-շքերթները ։ Այն 10 շաբաթ շարունակ գլխավորել է նաև Billboard Hot 100-ը ։
Ռիհաննայի յոթերորդ ստուդիական ալբոմը՝ «Unapologetic»-ը դարձել է Ռիհաննայի առաջին համար մեկ ալբոմը Billboard 200-ում, և ներառել է այնպիսի միջազգային հաջող սինգլներ, ինչպիսիք են «Diamonds»-ը և «Stay»-ը։ 2016 թվականին թողարկվել է Ռիհաննայի ութերորդ՝ «Anti» ալբոմը, որը գլխավորել է ԱՄՆ-ի և Կանադայի հիթ-շքերթները։ Դրա գլխավոր սինգլը՝ «Work»-ը, գլխավորել է Կանադայի, Ֆրանսիայի և ԱՄՆ-ի հիթ-շքերթները։
Արտաքին հղումներ
Կատեգորիա:Սկավառակագրություններ Կատեգորիա:Ռիհաննա
Գարա Աուզու Սու
Գարա Աուզու Սու (Гара-Аузу-Су), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Չեգեմ 1 գետի աջ ափին 91 կմ հեռավորության վրա։ Գետի երկարությունը 14 կմ է, ավազանի տարածքը 110 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Բակսանա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Գնեսինների անվան ռուսական երաժշտական ակադեմիա
Գնեսինների անվան ռուսական երաժշտական ակադեմիա (Российская академия музыки имени Гнесиных), ֆեդերալ պետական երաժշտա-մանկավարժական բարձրագույն կրթական հաստատություն Մոսկվայում, գտնվում է Պովարսկայա փողոցի 30-36 հասցեում։ Մոսկվայի կոնսերվատորիայի հետ միասին ակադեմիան համարվում է երաժշտարվեստի բնագավառում Ռուսաստանի ուսումնա-մեթոդական միավորման երկու հենակետային բարձրագույն ուսումնական հաստատություններից մեկը։ Երկրի և աշխարհի առաջատար երաժշտական բուհերից մեկն է։ Ակադեմիան համարվում է միակ բուհը Ռուսաստանում, որտեղ ներկայացված են և ուսումնասիրվում են բոլոր մասնագիտությունների և տարբեր երաժշտական մասնագիտացման ուղղությունները։
Պատմություն
1944 թվականի մարտին դեռ նոր շենք չտեղափոխված, կառավարության կողմից որոշում է ընդունվում մայրաքաղաքում երկրորդ բարձրագույն երաժշտական ուսումնական հաստատության` Գնեսինների անվան Պետական երաժշտա-մանկավարժական ինստիտուտի կազմավորման մասին։ 1946 թվականին բացվում է նոր շենքը, որի առաջին հարկում տեղավորվում է տասնամյա դպրոցը, երկրորդում` ուսումնարանը, իսկ երրորդ և չորրորդ հարկերում` ինստիտուտը։ Գնեսինյան յոթնամյա դպրոցը մնում է հին շենքում։ Հետագայում ինստիտուտը զբաղեցնում է ամբողջ շենքը, իսկ Գնեսինների անվան ուսումնական հաստատությունը ստանում է առանձին շենք։
1950 թվականին Ակադեմիայի ուսումնական մասնաշենքը ընդլայնվում է, իսկ 1958 թվականին նրան կից կառուցվում է համերգային դահլիճը։ 1963 թվականին կինովարձույթում հայտնվում է «Համեցեք վաղը» ֆիլմը (ռեժիսոր` Եվգենիա Տաշկովա, երաժշտությունը` Անդրեյ Էշպայ), որի սյուժեում ֆիլմի հերոսուհի Ֆրոսյա Բուրլակովան (Եկատերինա Սավինովա) ընդունվում է Գնեսինների անվան ինստիտուտ։
2011 թվականին ՌԴ Մշակույթի նախարար Ալեքսանդրա Ավդեևայի հրամանով Գնեսինների անվան պետական և երաժշտական քոլեջը վերակազմավորվեց և ընդգրկվեց Ակադեմիայի կազմի մեջ որպես առանձին կառուցվածքային ստորաբաժանում` «Գնեսինների անվան քոլեջ»։ 2011 թվականի դեկտեմբերի 5-ին Ակադեմիան հավատարմագրվում է որպես Ռուսկրթ հսկողության փորձագիտական կազմակերպություն` դառնալով առաջին գեղարվեստի բուհը, որը կրթության բնագավառում օժտված է փորձագիտական իրավասություններով ։ Կրթության բնագավառում հսկողության Դաշնային ծառայության կողմից տրված վկայականում նշված է, որ Ակադեմիան կարող է ընդգրկվել որպես կրթության որակի նկատմամբ պետական փորձագիտական հսկողություն իրականացնող կազմակերպություն։ 2016 թվականից Ակադեմիան դասվում է Ռուսաստանի Դաշնության ժողովուրդների հատուկ արժեքավոր մշակութային ժառանգության օբյեկտների շարքին (ՌԴ նախագահ Վ. Վ. Պուտինի 2016 թվականի ապրիլի 11-ի №175 հրամանագրով) ։
2016 թվականի հոկտեմբերին Գնեսինների անվան Ակադեմիայի ուսանողների խումբը մասնակցել է «Educational Bridge Project» միջազգային մշակութային նախագծին (Բոստոն, ԱՄՆ), այցելելով Բերկլիում, Բոստոնի համալսարանում և Հարվարդում կազմակերպվող պարապմունքներին ։
Ճարտարապետություն
Շինության ձախ մասի շքամուտքը երիզված է երկու զույգ կիսասյուներով և յուրահատուկ հորինվածքի խոյակներով։ Շինության աջ մասը ձևավորված է համանման սյուներով, որոնց միջև տեղադրված են ռուս կոմպոզիտորների հարթաքանդակային դիմանկարները։ Սյուների վրա տեղադրված է վերնահարկը։ Շինությունը ձևավորված է ավանդական օքրա սպիտակ երանգով և համարվում է ստալինյան կլասիցիզմի տիպիկ դրսևորում ։
Համերգասրահ
Համերգասրահը գտնվում է Մալիյ Ռժևսկի նրբանցքի №1 հասցեում։ Համերգասրահը ունի 432 նստատեղ։ Համերգասրահում առկա են 2 համերգային դաշնամուրներ, 6 դերասանական սենյակներ, ժամանակակից ձայնատեխնիկական և լուսավորության սարքավորումներ։ 2004 թվականին համերգասրահի մուտքի մոտ տեղադրվեց Ելենա Ֆաբիանովնա Գնեսինի հուշարձանը։ Ճարտարապետն է Ա. Բուրգանովը:.
Փոքր համերգասրահ
Ակադեմիայի փոքր համերգասրահը գտնվում է հիմնական ուսումնական մասնաշենքի 4-րդ հարկում։ Համերգասրահը ունի 100 նստատեղ և 2 դաշնամուր։
«Շուվալովների տան երաժշտական հյուրասենյակ»
Վ. Ն. Օխոտնիկով- Շուվալովների երկհարկանի տունը (Պովարսկայա փողոց 30/36) 1950-ական թվականներին ընդգրկվեց Գնեսինների անվան ինստիտուտի շինությունների համալիրի մեջ։ 20-րդ դարի վերջին իրականացված վերականգնման արդյունքում նկատելիորեն առանձնացավ շինության կենտրոնական մասը, իսկ № 30 և № 32 շենքերի միջև կառուցվեց անցում։ Շենքի ներսակողմում մասնակիորեն պահպանվել են 19-րդ դարի վերջի դեկորատիվ ձևավորումները` ծեփածո նախշազարդերը, որմնանկարները, լայն մարմարյա աստիճանները։
Երգեհոնային դահլիճ
Ակադեմիայի գլխավոր ուսումնական մասնաշենքի 4-րդ հարկում «Հենրի Ջոնս» (անգլերեն` Henry Jones) անգլիական հոգևոր ռոմանտիկ երգեհոնի ցուցադրությունը իրականացվեց 1996 թվականի նոյեմբերի 25-ին ։ Նախկինում երգեհոնը գտնվում էր Լոնդոնի եկեղեցիներից մեկում, որի ռեստավրացիան իրականացրել է երգեհոնաշինության բնագավառի մասնագետ Վլադիսլավ Յանովիչ Իոդիսը, որը ներկայումս զբաղվում է դրա սպասարկմամբ և կարգաբերմամբ, ինչպես նաև կազմակերպում է «Երգեհոնի կառուցվածքի և շահագործման» դասընթացներ ։
Ել. Ֆ. Գնեսինի հիշատակի տուն-թանգարան
Ակադեմիայի շինարարության ժամանակ նախապես պլանավորվել է կառուցել բնակարան, որտեղ ապրում էին Ելենա և Օլգա Գնեսին քույրերը։ Ելենա Ֆաբիանովնա Գնեսինի մահից հետո, որտեղ անցել էին նրա կյանքի վերջին 18 տարիները, 1969 թվականին կազմակերպվեց հիշատակի տուն-թանգարան, միակը Մոսկվայում, որ գտնվում էր բուհի ներսում։ Թանգարանում ամբողջությամբ պահպանվել է Գնեսինների բնակարանի միջավայրը, արխիվը և գրադարանը ։ Ելենա Ֆաբիանովնա Գնեսինի բնակարանը համարվում է մշակութային ժառանգության դրսևորման օբյեկտ ։ Ամեն տարի սեպտեմբերին թանգարանում անցկացվում է ակադեմիայի առաջին կուրսեցիների «ուսանողությանը նվիրված» միջոցառում։
Արտաքին հղումներ
Կատեգորիա:Մոսկվայի համալսարաններ Կատեգորիա:Մոսկվայի մշակույթ
Լոռու մարզի ընդհանուր իրավասության դատարան
Լոռու մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է Հայաստանի Լոռու մարզը ։
Դատավորներ
Լոռու մարզի ընդհանուր իրավասության դատարանը կազմված է դատարանի նախագահից և ինը դատավորից.
Կաշառակերության դեպքեր
2014 թվականի դեկտեմբերի 26-ին ժամը 02.35-ին Լոռու մարզի ընդհանուր իրավասության դատարան դատավոր Խաչատուր Խաչատրյանն իր իսկ աշխատասենյակում ձերբակալվել է ՀՀ ԱԱԾ աշխատակիցների կողմից՝ «Զոսեկար» ՍՊԸ տնօրեն Սեյրան Կարապետյանից 20000 ԱՄՆ դոլարի չափով կաշառք ստանալու պահին։ Կաշառքը պահանջվել է ընկերությունը սնանկ ճանաչելուց հետո գրավադրված գույքի աճուրդով վաճառքի ժամկետը երկարաձգելու և իր համար շահեկան տարբերակով դրանք ձեռք բերելու հնարավորություն ստանալու համար։ Դեկտեմբերի 26-ին ՀՀ գլխավոր դատախազ Գևորգ Կոստանյանի միջնորդության հիման վրա ՀՀ Արդարադատության խորհուրդը որոշեց առաջարկել Հանրապետության Նախագահին համաձայնություն տալ Հայաստանի Լոռու մարզի ընդհանուր իրավասության առաջին ատյանի դատարանի դատավոր Խաչատուր Խաչատրյանին որպես մեղադրյալ ներգրավելու և կալանավորելու մասին։
2014 թվականի դեկտեմբերի 27-ին ՀՀ Նախագահ Սերժ Սարգսյանը մերժեց Արդարադատության խորհրդի առաջարկությունը։ Նույն օրը Հայաստանի գլխավոր դատախազը նոր միջնորդություն ներկայացրեց Արդարադատության խորհուրդ՝ նշելով նոր հանգամանքներ։ Արդարադատության խորհուրդը միջնորդությունը բավարարեց, իսկ դեկտեմբերի 28-ին Հայաստանի Նախագահը ընդունեց առաջարկությունը դատավորին կալանավորելու վերաբերյալ։
Նստավայրեր
Լոռու մարզի ընդհանուր իրավասության դատարանը ունի հինգ նստավայր հետևյալ հասցեներով.
Ծանոթագրություններ
Կատեգորիա:Լոռու մարզի ընդհանուր իրավասության դատարան
Կաբալա (այլ կիրառումներ)
Կաբալա, կարող է վերաբերել՝
Կաբրերա (այլ կիրառումներ)
Կաբրերա, կարող է վերաբերել՝
Կագալնիչեկ (այլ կիրառումներ)
Կագալնիչեկ, կարող է վերաբերել՝
Ղարադաղի խանություն
Ղարադաղի խանություն, միջնադարյան ավատատիրական կառավարմամբ կիսանկախ իշխանապետություն էր 1747-1808 թվականներին։ Թուրքական տիրապետությունից ազատագրելով՝ Նադիր շահը 1736 թ. այն կրկին միացրել է Պարսկաստանին։ 1747 թվականին վերջնականապես ձևավորվում է Ղարադաղի խանությունը՝ Երևանի ու Թավրիզի կուսակալության տարածքի մի մասի վրա։
Խանության տարածքը կազմել է շուրջ 8 000 քառ. կմ՝ զբաղեցնելով Մեծ Հայքի Փայտակարան նահանգի Պարսպատունիք գավառը։ Այժմ խանության տարածքը համապատասխանում է Իրանի Իսլամական Հանրապետությանը։
1826-1828 թվականների ռուս-պարսկական պատերազմի արդյունքում Ղարադաղը գրավվել էր ռուսական զորքերի կողմից, սակայն հետ էր վերադարձվել։ Ավելի ուշ Ղարադաղը մտնում է Իրանի Ադրբեջան նահանգի մեջ։
Պատմություն
Դարեր շարունակ Ղարադաղի (Հայկական) լեռները եղել են հայաբնակ։ Լեռնաշղթան հայ-պարսկական բնական սահմանն էր Երվանդունիների (մ.թ.ա. 570-201), Արտաշեսյանների (մ.թ.ա. 189-1) և Արշակունիների թագավորության (66-428) դարաշրջանում։ Վարչական առումով նրա արևմտյան հատվածը մտնում էր Վասպուրական, արևելյանը՝ Փայտակարան նահանգի մեջ։ 387 թվականի Հայաստանի առաջին բաժանումից որոշ ժամանակ անց Մարզպանական Հայաստանի սահմանն է դառնում Արաքս գետը, և Հայկական լեռները անցնում են Ատրպատականին։
Արաբական տիրապետության ժամանակ Հայկական լեռները կրկին դառնում են Հայաստանի բնական սահմանը. Արմինիա կուսակալության հարավային ուղին Ատրպատականի հետ կապվում էր այստեղով։ Սահմանային էական փոփոխություններ չեն գրանցվում նաև արաբական լուծը թոթափելուց հետո՝ Բագրատունիների թագավորության ժամանակ (885-1045)։ Միջնադարում հայկական գավառները անցնում են զանազան թյուրքալեզու իսլամադավան ցեղերի տնօրինությանը (սելջուկներ, մոնղոլ-թաթարներ, թուրքմեններ)։ 16-րդ դարում դրանք մտնում են նորաստեղծ Սեֆյան Իրանի կազմում՝ Թավրիզի կուսակալության մեջ։ Ղարադաղի (Karadağ՝ սև լեռ) կամ Ղարաջ-դաղի հաքիմ-ղեկավարները այս շրջանի հին սուֆիներից էին։ Նրանք համարվում էին տեղական դերվիշների ժառանգորդները, Ղարադաղլի ցեղի ճյուղը։ Ղարադաղլիները իրենց իշխանությունը պահպանել են 17-18-րդ դարերում։ Դեռ 16-րդ դարի երկրորդ կեսին նրանց ներկայացուցիչներից Խալիֆեյ-ի Անսարը, ով ոչ միայն Ղարադաղի հաքիմն էր, այլև Շիրվանի կուսակալը, կարևոր դեր էր խաղում Թահմասպ շահի արքունիքում։ Նրա որդիներից Զոհրաբ բեկը աչքի էր ընկել 1573 թվականին Թավրիզի ժողովրդական ապստամբության դաժան ճնշմամբ։ Մյուս որդին՝ Շահվերդի խանը, ով Ղարաջ-դաղի խանն էր, 1588 թվականին օսմանցիների կողմից Ատրպատականը գրավելու ժամանակ անցնում է նրանց կողմը։
1603 թվականին, երբ Շահ Աբբասը նորից հետ է գրավում այս հողերը, դավաճանության համար նա և իր ընտանիքի անդամները գլխատվում են։ Այս նույն ընտանիքի անդամներից մեկ այլ ներկայացուցիչ՝ Մաքսուդ սուլթանը, ով մոտ էր կանգնած պարսկական արքունիքին, նշանակվում է Ղարաջ-դաղի հաքիմ։ Դրանով նրանք կորցնում են հողը ժառանգելու իրավունքը։ Սակայն 1747 թվականին Ղարադաղի խաները, օգտվելով Նադիր շահի սպանությունից առաջացած խառնաշփոթից, կրկին կիսանկախ վիճակ են ձեռք բերում։ 1790-ական թվականներին Աղա Մահմեդ խանի պատժիչ արշավանքից մի քանի տարի անց՝ 1808 թվականին խանությունը վերացվում է և մտնում Իրանի Թավրիզի նահանգի մեջ։ Այսօր այն կարևոր դեր է խաղում Ադրբեջանի և Նախիջևանի միջև կապ հաստատելու տեսանկյունից։
Օգտագործված գրականություն
Կատեգորիա:Արևելյան Հայաստան Կատեգորիա:Վասպուրականի պատմություն Կատեգորիա:Մերձավոր Արևելքի պատմական պետություններ
Դարդանելից Պաղեստին
Դարդանելից Պաղեստին, լրիվ անունը՝ «Դարդանելից Պաղեստին, Ճշմարիտ պատմություն թուրքական հինգ ռազմաճակատների ու նրա դաշնակիցների և կանանոցի սիրավեպի մասին», From Dardanelles to Palestine;: A true story of five battle fronts of Turkey and her allies and a harem romance, Սարգիս Թորոսյանի ինքնակենսագրական հուշ գիրքն է, հրատարակված 1929 թվականին Բոստոնում։ Գիրքը ընդարձակ տեղեկություններ է տալիս Առաջին համաշխարհային պատերազմի ընթացքում Օսմանյան կայսրության ռազմական անցուդարձի, ինչպես նաև Հայոց Ցեղասպանության մասին  ։
Բովանդակություն
Գիրքը ինքնակենսագրական հուշ է, որը Սարգիս Թորոսյանը հրատարակում է Բոստոնում՝ «Դարդանելից Պաղեստին» վերնագրով։ Հինգ ռազմաճակատներում ձեռք բերած փորձն ու իրազեկությունը հիմք են հանդիսանում կապիտան Թորոսյանի համար շարադրելու բացառիկ նշանակության ընդարձակ օրագիր, որը հարուստ տեղեկություններ է հաղորդում Առաջին համաշխարհային պատերազմի ընթացքում Օսմանյան կայսրության ռազմական անցուդարձի, ինչպես նաև Հայոց ցեղասպանության մասին։
Կապիտան Սարգիս Թորոսյանն առաջինն էր, ով 1915 թվականի սկզբին ոչնչացրեց բրիտանական ռազմանավը Դարդանելի ճակատամարտում  ։ Սարգիս Թորոսյանի խիզախությամբ հիացած Ջևադ փաշան՝ վերջինիս ներկայացնում է Պատերազմի նախարար Էնվեր փաշային՝ ընդգծելով, որ կապիտան Թորոսյանի ղեկավարած ֆորտերը միակն էին, որոնց հաջողվեց ջրասույզ անել հակառակորդի նավերը։
Ծանոթագրություններ
Կատեգորիա:1929 գրքեր Կատեգորիա:Գրական գործեր Հայոց ցեղասպանության մասին
Պյորնբախ
Պյորնբախ  (Pörnbach), կոմունա Գերմանիայում՝ Բավարիա երկրամասում՝ Իլմեի Պվաֆենհոֆեն շրջանում։ Ենթարկվում է Իլմեի Պվաֆենհոֆեն շրջանին։ Բնակչությունը կազմում է 2084 մարդ (դեկտեմբերի 31, 2010) ։ Զբաղեցնում է 22,64 կմ² մակերես։ Պաշտոնական կոդ՝ 09 1 86 122։
Արտաքին հղումներ
Կատեգորիա:Գերմանիայի բնակավայրեր
Խոսք Ծերենցի մասին
«Խոսք Ծերենցի մասին», հայ բանաստեղծ Հովհաննես Թումանյանի հոդվածներից ։
Պատմություն
Հովհաննես Թումանյանի հոդվածներից՝ գրված 1913 թվականին ։
Մեծարման սույն խոսքը Թումանյանն արտասանել է 1913 թվականի մայիսի 26-ին Թիֆլիսի Խոջիվանքի գերեզմանատանը, Ծերենցի մահվան 25-րդ տարելիցի առթիվ, գրողի գերեզմանի մոտ հայ գրողների կովկասյան ընկերության նախաձեռնությամբ տեղի ունեցավ հոգեհանգստից հետո, մեծ բազմության ներկայությամբ ։
Առաջին անգամ տպագրվել է 1913 թվականին Թիֆլիսի «Հորիզոն» օրաթերթի (№ 115) մայիսի 28-ի համարում՝ հոգեհանգստին նվիրված հաղորդման մեջ, խմբագրության հետևյալ ծանոթությամբ․ «Որպես բնորոշում Ծերենցի անձնավորության և նրա գրական նշանակության, առաջ ենք բերում Հովհաննես Թումանյանի ճառն ամբողջովին» ։
Այնուհետև տպագրվել է Երևանում՝ 1969 թվականին «Ուսումնասիրություններ և հրապարակումներ» գրքում (էջ 352-353), և 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության չորրորդ հատորում (էջ 450-451) ։
Ծանոթագրություններ
Կատեգորիա:Հովհաննես Թումանյանի հոդվածներ Կատեգորիա:1913 գրականությունում
Յուտայի համալսարան
Յուտայի համալսարան (University of Utah, հաճախ կրճատում են մինչև` UofU, արտասանվում է Յու-օֆ-Յու), ԱՄՆ Յուտա նահանգի ամենամեծ և նշանավոր ուսումնական հաստատությունն է։ Բուհերի Շանհայի վարկանիշային սանդղակի համաձայն` համալսարանն աշխարհում զբաղեցնում է 79-րդ տեղը ։
Պատմություն
Համալսարանը հիմնադրվել է 1950 թվականի փետրվարի 28-ին, և սկզբում կոչվել է Դեզերետի համալսարան (University of Deseret): Համալսարանը հիմնադրվել է Դեզերետի ժամանակավոր նահանգի Գլխավոր Ասամբլեայի կողմից (State of Deseret): Համալսարանի առաջին կառավարիչ է նշանակվում Օրսոն Սպենսերը (Orson Spencer): Գոյության առաջին տարիներին համալսարանն առնչվել է զգալի նյութական դժվարությունների։ Նյութական պրոբլեմների, ինչպես նաև դիմորդների պակասի հետ կապված Դեզերտի համալսարանը 1853 թվականին փակվել է։ Սակայն արդեն 1867 թվականին Յուտայի համալսարանը Դեյվիդ Օ. Կալդերայի (David O. Calder) ղեկավարությամբ վերականգնում է իր գործունեությունը։
Կամպուս
Համալսարանական քաղաքը (կամպուս) զբաղեցնում է 6,21 կմ2 չափով տարածք։ 2002 թվականի Ձմեռային օլիմպիական խաղերի ժամանակ կամպուսի տարածքում տեղակայվել էր Օլիմպիական ավանը, իսկ համալսարանական ստադիոնը օգտագործվեց Օլիմպիական խաղերի բացման և փակման արարողությունների համար։ Ֆակուլտետները և ինստիտուտները։ Յուտայի համալսարանը Յուտայի նահանգի բարձրագույն կրթության համակարգի մասն է։
Սպորտային հաջողություններ
Յուտայի համալսարանում ակտիվորեն գործում են տղամարդկանց 7 և կանանց 10 սպորտային թիմեր։
Արտաքին հղումներ
Կատեգորիա:1850 հիմնադրումներ Կատեգորիա:ԱՄՆ-ի համալսարաններ Կատեգորիա:Ամերիկյան համալսարանների ասոցիացիա
Գոման
Գոման (გომანი), գյուղ Վրաստանի Ախալքալաքի մունիցիպալիտետում։ Ըստ 2014 թվականի մարդահամարի տվյալների, գյուղի բնակչությունը կազմում է 913 մարդ ։
Ապրում են ամբողջությամբ հայեր։ Գտնվում է ծովի մակարդակից 1850 մետր բարձրության վրա։
Գոման (Գոմ) գյուղը Ջավախք աշխարհի նշանավոր շեներից է:Գյուղը աչքի է ընկնում իր անվանի մարդկանցով, ազգային ավանդույթներով,սերնդաց հայեցի դաստիրակությամբ,աշխատասիրությամբ և չքնաղ գեղեցկությամբ։
Աշխարհագրություն
Գոմանը հայկական գյուղ է,հայի ձեռքերով կերտված,գտնվում է Ջավախք աշխարհի Ախալքալաք գավառում:Այն Ախալքալաքից 14կմ հեռավորության վրա է գտնվում։
Տնտեսություն
Գյուղն զբաղեցնում է 1293հա ընդհանուր հողատարածք,որից 540-ը վարելահող է։
Գյուղի տնտեսության գլխավոր ճյուղը գյուղատնտեսությունն է։Բնակչությունը հիմնականում զբաղվում է անասնապահությամբ,հացահատիկային և կարտոֆիլի մշակությամբ։
Կլիմա
Գյուղի կլիման ցամաքային է,կարելի է ասել նույնիսկ բարեխառն։Ամառը բավական կարճատև է ու զով,ձմեռը նկատելիորեն տևական,քիչ խոնավ ու ցուրտ արևոտ օրերի առատությամբ։
Միջին ջերմաստիճանը ձմռանը իջնում է մինչև 8-9C,իսկ ամռանը կազմում է 17-18C։
Պատմություն
Բնակիչների նախնիները եկել են պատմական Հայաստանի Կարնո(Էրզրում) գավառի տարբեր գյուղերից(1830թ)։Այժմյան գոմանցիների նախնիները սկզբում բնակություն են հաստատել դարձյալ Էրզրումի Ճինիս գյուղից գաղթած Տեր Մղդեսի վերակերտած Արագովա գյուղում։Այնուհետև,1845թ գարնանը,վերաբնակվել են այժմյան Գոման գյուղում։Գոմանցիները իրենց բնակատեղին հիմնել են նախկինում կիսավեր դարձած Գոմ շենում։
Ծանոթագրություններ
Կատեգորիա:Վրաստանի գյուղեր Կատեգորիա:Ախալքալաքի շրջանի բնակավայրեր
Գեդմիշ
Գեդմիշ (Гедмыш), գետ Ռուսաստանում, հոսում է Կաբարդինո-Բալկարիայի հանրապետությունում։ Գետաբերանը տեղակայված է Մալկա գետի աջ ափին 154 կմ հեռավորության վրա։ Գետի երկարությունը 11 կմ է, ավազանի տարածքը 40,5 կմ2 է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Մալկա գետի ակունքն է, գետի ենթաավազանը բացակայում է։ Գետի գետային ավազանը Կասպից ծովից մինչև Տերեկա և Վոլգա գետեր։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Սարգիս Թորոսյան
Սարգիս Թորոսյան, Օսմանյան կայսերական զորքերի հայազգի հրետանավոր, կապիտան։
Կենսագրություն
Սարգիս Թորոսյանը ծնվել է 1891 թվականին Թուրքիայի Էվերեկ քաղաքում։ Ավարտել է տեղի հայկական թեմական դպրոցը։ Այնուհետև ընդունվել է Ադրիանապոլսի Պետական Քոլեջը։
1914 թվականին Սարգիսը ստանում է հրետանային լեյտենանտի կոչում և գործուղվում Գերմանիա։ Թուրքիայի՝ պատերազմի մեջ մտնելուց առաջ Թորոսյանը նշանակվում է Էրթուղրուլ ֆորտի հրամանատար, որը պաշտպանում էր Դարդանելի մուտքը։ Կապիտան Սարգիս Թորոսյանն առաջինն էր, ով 1915 թվականի սկզբին ոչնչացրեց բրիտանական ռազմանավը Դարդանելի ճակատամարտում  ։ 1915 թվականին, երբ սկսվեց կայսրության հայ բնակչության տեղահանությունն ու կոտորածը, Սարգիս Թորոսյանի ծնողներն ու քույրը ևս տեղահանվեցին։ Թորոսյանը փորձում է իր ընտանիքի փրկության համար միջնորդություն հայցել թուրք բարձրաստիճան զինվորականներից, սակայն, փոխարենը վերջիններս Թորոսյանին սպանելու փորձ են կատարում։ Երիտթուրքերի կատարած եղերական գործողությունները և ծնողների սպանությունը ստիպում են Թորոսյանին միանալ արաբներին, որոնք Նուրի Յուսուֆի ղեկավարությամբ գործում էին Դաշնակիցների հովանու ներքո  ։ Իր խիզախության, ղեկավարելու բացառիկ ունակության և հմուտ հրամանատարության համար Թորոսյանն Անգլիայի ու Ֆրանսիայի կողմից արժանացել է բարձր պարգևների։ Թորոսյանն արժանացել է նաև Օսմանյան կայսրության և Գերմանիայի, Ավստրիայի, Բուլղարիայի ռազմական պարգևներին։ Թորոսյանը մասնակցել է քեմալականների դեմ կազմակերպված տեղական ինքնապաշտպանական մարտերին, որի անհաջող ավարտից հետո տեղափոխվում է ԱՄՆ՝ Փենսիլվանիա ։
1929 թվականին Բոստոնում Սարգիս Թորոսյանը հրատարակում է «Դարդանելից Պաղեստին» գիրքը, որը ընդարձակ տեղեկություններ է տալիս Առաջին համաշխարհային պատերազմի ընթացքում Օսմանյան կայսրության ռազմական անցուդարձի, ինչպես նաև Հայոց Ցեղասպանության մասին  ։
Ծանոթագրություններ
Կատեգորիա:Հայոց ցեղասպանության ականատեսներ Կատեգորիա:Հայ զինվորականներ Կատեգորիա:Հայերն Օսմանյան կայսրությունում Կատեգորիա:Ամերիկահայեր Կատեգորիա:ԱՄՆ-ում օսմանյան ներգաղթյալներ Կատեգորիա:Առաջին համաշխարհային պատերազմում Օսմանյան կայսրության ռազմական գործիչներ Կատեգորիա:Օսմանյան ռազմական ակադեմիայի շրջանավարտներ Կատեգորիա:Օսմանյան կայսրության անձինք Կատեգորիա:Անձինք Կեսարիայից Կատեգորիա:Օսմանյան բանակի սպաներ Կատեգորիա:Առաջին համաշխարհային պատերազմի օսմանյան մասնակիցներ
Պոռնոգրաֆոմանիա
Կախվածություն պոռնոգրաֆիայից կամ Պոռնոգրաֆոմանիա, սեռական խանգարման ենթադրյալ ձև, մարդու պաթոլոգիական կախվածությունը պոռնոգրաֆիայից։ Չի հիշատակվում հոգեբանական խանգարումների, ախտորոշման և վիճակագրության տեղեկագրքում (DSM-IV)։
Սահմանումը
Պոռնոգրաֆիայից կախվածությունը կարող է սահմանվել, որպես հոգեբանական խանգարում կամ կախվածությունը պոռնոգրաֆիայից,  որը բնութագրվում  է  անընդհատ պոռնոգրֆիայի  դիտման, կարդալու կամ այդ թեմայի մասին մտածելով, որի արդյունքում նվազում է անհատի կյանքի որակը ։
Պոռնագրաֆիայից կախվածությունը Այրոնսի և Շնայդերի սահմանման մեջ
Ֆորմալ չափանիշները առաջարկվել են DSM-IV-ի ալկոհոլի կախվածության չափանիշներին համանման ։ Գուդմանան համեմատել է DSM-ի տարբեր կախվածությունների տարբեր չափանիշները և  տվել է խանգարման հիմնական նշանները․
Այս նշանները կարող են վերաբերել գրեթե ցանկացած կախվածության, և բնութագրում են անվերահսկելի գործողությունները։
Կախվածություն ինտերնետ պոռնոգրաֆիայից
Ինտերնետ պոռնոգրաֆիայից կախվածությունը վերաբերում է համաշխարհային ցանցի միջոցով ձեռք բերած պոռնոգրաֆիայի ստացմանը։ Կախվածությունը այս տեսանկյունից համարվում է ավելի ուժեղ, քան սովորական կախվածությունը պոռնոգրաֆիայից։ Հիվանդները իրենց կախվածությունը բավարարելու համար անցկացնում են նոր և ավելի ծանր պառնոգրաֆիայի որոնում համացանցում։
Մերձավոր Արևելքի նպաստամատույցի պատմությունը (1915-1930)
Մերձավոր Արևելքի նպաստամատույցի պատմությունը (1915-1930), (Story of Near East Relief (1915-1930)), Ջեյմս Բարտոնի 1930 թվականին հրատարակած գիրքն է, որտեղ ներկայացրել է Մերձավոր Արևելքի նպաստամատույց կազմակերպության պատմությունը։
Նախապատմություն
Ջեյմս Բարտոնի 1915 թվականի մի շարք ամերիկացի մարդասերների հետ հիմնել է Հայկական նպաստամատույց կոմիտեն, որը 1919 թ. վերանվանվել է Մերձավոր Արևելքի նպաստամատույցի (Near East Relief)` ԱՄՆ Կոնգրեսի հատուկ ակտով, և ստացել տասնամյա գործունեության երաշխիք և օժանդակություն։ Բարտոնը սույն կազմակերպության նախագահն ու հոգաբարձուների խորհրդի անդամն էր։
Բովանդակությունը
Ջեյմս Բարտոնը «Մերձավոր Արևելքի նպաստամատույցի պատմությունը» գրքում մանրամասն ներկայացրել է Մերձավոր Արևելքի նպաստամատույց կազմակերպության պատմությունը, վերջինիս ծավալած հսկայական մարդասիրական գործունեությունը Մերձավոր Արևելքի կարիքավորների, ինչպես նաև հայ որբերի և գաղթականների շրջանում։ Հեղինակն առանձին գլուխներում ներկայացրել է 20-րդ դարի առաջին քառորդում Մերձավոր Արևելքում տիրող իրադրությունը, Օսմանյան կայսրության տարածքում հայերին հրատապ օգնություն ցուցաբերելու անհրաժեշտությունը։ Առանձնահատուկ շեշտադրում է արվել հայ որբերի համար ամերիկյան որբանոցներում կատարված աշխատանքի, ինչպես նաև հազարավոր երեխաների հետագա ձեռքբերումների վրա։ Հեղինակը ներկայացվել է կոմիտեի դրամահավաքների և հանգանակությունների կազմակերպման և իրականացման մեխանիզմները, որոնց շնորհիվ 1915-1930 թվականներն ընկած ժամանակահատվածում Մերձավոր Արևելքի նպաստամատույցն ընդհանուր առմամբ 116.000.000 դոլարի մարդասիրական օգնություն է ցուցաբերել միլիոնավոր կարիքավորների, այդ թվում նաև տասնյակ հազարավոր տարագիր հայերին։
Քաղվածքներ գրքից
Կատեգորիա:1930 գրքեր Կատեգորիա:Գրական գործեր Հայոց ցեղասպանության մասին
Շերբրուկի համալսարան
Շերբրուկի համալսարան (Université de Sherbrooke), մեծ համալսարան Կանադայի Քվեբեկ նահանգում, որի կամպուսները գտնվում են Շերբրուկում և Լոնգեյլում, Մոնրեալի արվարձան, որը Շերբրուկից գտնվում է մոտավորապես 130 կմ արևմուտք։ Այն Քվեբեկի Էստրի շրջանի երկու համալսարաններից մեկն է, ինչպես նաև շրջանի միակ ֆրանսալեզու համալսարանը։
2007 թվականին Շերբրուկի համալսարանն ունեցել է 40000 ուսանող և 3200 դասախոս, ընդհանուր առմամբ՝ 6400 աշխատակից։ Համալսարանն ունի ավելի քան 100000 շրջանավարտներ և առաջարկում է 46 բակալավրիատի, 48 մագիստրոսական և 27 դոկտորական ծրագրեր, ունի 61 հետազոտական ամբիոններ, այդ թվում՝ դեղագիտության, միկրոէլեկտրոնիկայի, վիճակագրական ուսումը և շրջակա միջավայրի հետազոտման ամբիոնները։
Պատմություն
Շերբրուկի համալսարանը հիմնադրվել է որպես ֆրանսախոս կաթոլիկ համալսարան այնպիսի շրջանում, որտեղ հիմնականում անգլերեն լեզվով են խոսել։ Սկզբում մանկավարժական գործունեության մեջ կար կրոնական բաղադրիչ, սակայն 1960-ականների վերջերին համալսարանում աշխատող քահանաների թիվը զգալիորեն նվազել է։ 1975 թվականին ոչ հոգևորական ռեկտորի նշանակմամբ վերջ դրվեց հաստատությունում կրոնական գործունեությանը։ Աստվածաբանության բաժինը, այս առումով, միայն Քվեբեկում դեռևս պաշտոնապես անդամակցում է հռոմեական կաթոլիկ եկեղեցուն։
2004 թվականի հունվարի 15-ին Կանադայի Հերալդիկ իշխանությունը գրանցեց Շերբրուկի համալսարանի զինանշանը, վահանակիրը, դրոշը և խորհրդանիշը ։ Հաստատության կարգախոսն է «Veritatem է Charitate» («Ճշմարտություն բարեգործության միջոցով»)։
Հաստատություններ
Շերբրուկի համալսարանի ֆակուլտետներն են՝
Շերբրուկի գլխավոր կամպուսը ներառում է՝
Լոնգեյլ կամպուսը հիմնադրվել է 1989 թվականին։ Այսօր այն առաջարկում է ավելի քան 90 կրթական ծրագիր, հիմնականում մագիստրոսի աստիճանով՝ համալսարանի ինը ֆակուլտետներից ութը (Ադմինիստրացիա, Կրթություն, Ճարտարագիտություն, Իրավագիտություն, Հումանիտար գիտություններ, Բժշկություն և առողջապահություն, Գիտություն, Աստվածաբանություն, Էթիկա և Փիլիսոփայություն)։
Ծրագրեր
Համալսարանն առաջարկում է բակալավրի, մագիստրատուրայի, դոկտորական և հետբուհական ծրագրեր, ինչպես նաև տարբեր սերտիֆիկատներ և միկրոծրագրեր։
Աստվածաբանության, էթիկայի և փիլիսոփայության ֆակուլտետն առաջարկում է բակալավրիատի աստիճանի վկայագիր, դիպլոմ, բակալավրիատ, մագիստրատուրա և դոկտորական աստիճան աստվածաբանությունից/Աստվածաբանական ուսումնասիրություններ, Դոկտորական աստվածաբանություն և կրոնական կոչումներ, բակալավրիատի մակարդակի վկայական/Դիպլոմ/Բարձրագույն մակարդակի վկայական/Դիպլոմ Հովվերգության ուսումնասիրությունների դիպլոմ/Խորհրդատվություն։
Ճարտարագիտական ֆակուլտետն առաջարկում է դասընթացներ հետևյալ մասնագիտությունների գծով` Քիմիական ճարտարագիտություն, Շինարարություն, Էլեկտրատեխնիկա, Համակարգչային տեխնիկա, Կենսաբանական ճարտարագիտություն և «Մեխանիկական ճարտարագիտություն ։
Արտաքին հղումներ
Կատեգորիա:Կանադայի համալսարաններ
Կադայա (այլ կիրառումներ)
Կադայա, կարող է վերաբերել՝
Արարատի և Վայոց ձորի մարզերի ընդհանուր իրավասության դատարան
Արարատի և Վայոց ձորի մարզերի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Արարատի և Վայոց ձորի մարզերը ։
Իրավասություն
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Արարատի և Վայոց ձորի մարզերի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր ։
Դատավորներ
Արարատի և Վայոց ձորի մարզերի ընդհանուր իրավասության դատարանը կազմված է դատարանի նախագահից և երեք դատավորից.
Նստավայրեր
Արարատի և Վայոց ձորի մարզերի ընդհանուր իրավասության դատարանը ունի հինգ նստավայր հետևյալ հասցեներով.
Blow Up Your Video
Blow Up Your Video (Blow Up Your Video), ավստրալիական AC/DC հարդ ռոք խմբի ալբոմը, որը թողարկվել է 1988 թվականի հունվարի 18-ին (ԱՄՆ-ում 1988 թվականի փետրվարի 1-ին)։ Ալբոմը ձայնագրվել է Ֆրանսիայում՝ Miraval ստուդիայում, 1988 թվականի օգոստոս-սեմպտեմբեր ամիսներին։ 2003 թվականին ալբոմը վերաթողարկվել է՝ որպես AC/DC remasters-ի մաս։
Ալբոմի մասին
Blow Up Your Video-ն համարվում է կոմերցիոն առավել հաջողված ստուդիական ալբոմը խմբի For Those About to Rock (We Salute You) ալբոմից։ Ալբոմն ստացել է դրական կարծիքներ քննադատներից (համեմատած նախորդ Flick of the Switch և Fly on the Wall ստուդիական ալբոմների հետ) և արագ հասել ԱՄՆ-ի պլատինային կարգավիճակին (1988 թվականի ապրիլի 29-ին) ։
1989 թվականին ալբոմը ճանաչվել է Գրեմմիի «Գրեմմի» լավագույն հարդ ռոք վոկալային կամ գործիքային կատարման համար մրցանակ՝ զիջելով միայն Ջեթրո Թալի Crest of a Knave ալբոմին ։
Ստեղծագործությունների ցանկ
Բոլոր երգերը գրել են Անգուս Յանգը, Մալքոլմ Յանգը և Բրայան Ջոնսոնը։
Ծանոթագրություններ
Կատեգորիա:1988 ալբոմներ Կատեգորիա:Անգլալեզու ալբոմներ Կատեգորիա:AC/DC խմբի ալբոմներ
Կազան (այլ կիրառումներ)
Կազան, կարող է վերաբերել՝
Լա Շապել Սեն Լյուկ
Լա Շապել Սեն Լյուկ (La Chapelle-Saint-Luc), համայնք Ֆրանսիայի Գրանդ Էստ մարզի Օբ գավառում ։
Բնակչությունը 2012 թվականի դրությամբ կազմում է 12878 մարդ, բնակչության խտությունը` 1228.82 մարդ/կմ²։ Բնակավայրը զբաղեցնում է 10.48 կմ² տարածք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 8547 աշխատունակ (15-64 տարեկան) բնակիչ, որոնցից ակտիվ էին 5450-ը, իսկ ոչ ակտիվները` 3097։ Ակտիվության ցուցանիշը կազմում է 63,8 %։ 5450 աշխատունակ մարդկանցից աշխատել է 4073 անձ (2196 տղամարդ և 1877 կին)։ Գործազուրկ են եղել 1377 անձ (714 տղամարդ և 663 կին)։ 3097 անաշխատունակներից 863-ը եղել են աշակերտներ կամ ուսանողներ, 836-ը` թոշակառուներ, իսկ 1398-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վեներա նախագիծ
«Վեներա նախագիծ» (The Venus Project), շահույթ չհետապնդող միջազգային հասարակական կազմակերպություն՝ հիմնադրված Ժակ Ֆրեսկոյի կողմից Ռոքսաննա Մեդոուզ ի հետ համատեղ, որը զբաղվում է ռեսուրսակենտրոն տնտեսության, համընդհանուր ավտոմատացման, մարդկային կյանքի բոլոր ոլորտներում գիտության վերջին ձեռքբերումների և որոշումների կայացման գիտական մեթոդոլոգիայի ներդրման միջոցով զարգացող համաշխարհային քաղաքակրթության խաղաղ, կայուն, հաստատուն զարգացումն ապահովող նախագծի իրականացմամբ։
Նախագծի հետազոտական կենտրոնը գտնվում է Վենուս քաղաքում (ԱՄՆ, Ֆլորիդա նահանգ) 21,5 ակր (≈ 0,087 կմ²) տարածության վրա ։ Նախագիծն անվանումն ստացել է քաղաքի անգլալեզու անվանումից (Venus), որը թարգմանաբար նշանակում է «Վեներա»։
Պատմություն
Ժակ Ֆրեսկոն «Վեներա նախագիծը» մշակել է իր ողջ կյանքի ընթացքում՝ ԱՄՆ-ի Մեծ ճգնաժամից ի վեր։ Ըստ Ֆրեսկոյի, 1975 թվականին նա հիմնել է «Սոցիոկիբերնետիկա» (Sociocyberneering, Inc.) նախագիծը, որը 1994 թվականին վերակազմավորվել է որպես «Վեներա նախագիծ» ։
Ներկայումս նախագծի գաղափարները ներկայացված են մի քանի գրքերի («Ապագայի նախագծում», «Այն ամեն լավագույնը, որը չես գնի փողով» և այլն), փաստագրական ֆիլմերի («Բարի գալուստ ապագա», «Միավորված քաղաքներ»՝ BBC արտադրության, «Դրախտ կամ մոռացություն», «Ընտրությունը մերն է») և բազմաթիվ հարցազրույցների (որոնցից առավել հայտնի է Լարրի Քինգի հետ հարցազրույցը 1970-ականներին) մեջ։ Որոշ գաղափարներ վիզուալ ներկայացվել են «Քաղաքներ ծովում» (Cities in the Sea) և «Ինքնաբուխ կառուցվածքներ» (Self-Erecting Structures) կինոֆիլմերում։
Ամբողջ աշխարհում ստեղծվել են մասնաճյուղեր, որոնք վերահսկվում, աջակցվում և զարգանում են «Վեներա նախագծի» ակտիվիստների կողմից։ ԱՊՀ-ի երկրների տարածքում տեղական հասարակական կազմակերպությունները կրում են «Ապագայի նախագծում» անվանումը ։ Դրանից բացի, նախագծին աջակցում է միջազգային լեզվաբանական թիմ՝ բարեկամեցողությամբ զբաղվելով հնարավոր մաքսիմալ թվով լեզուներով նյութերի թարգմանությամբ և սրբագրությամբ։
Կազմակերպության պաշտոնական կայքի այցելուները կարող են բազմաթիվ նյութեր՝ էլեկտրոնային գրքեր, բրյոշուրներ, ֆիլմեր, հարցազրույցների տեսագրություններ, պաստառներ, թռուցիկներ և այլն, ներբեռնել անվճար. դրանք տարածվում են CC BY-NC-N արտոնագրերի հիման վրա, ինչը թույլ է տալիս տվյալ ֆայլերի ազատ տարածումը, հնարավոր է դարձնում ծանոթանալու առաջադրվող գրականությանը, որոնք կոչված են օգնելու հասկանալ «Վեներա նախագծի» առաջադրած որոշ տեսանկյուններ (օրինակ՝ ընդհանուր իմաստաբանությանը վերաբերող), տեսնելու հաճախ տրվող հարցերի պատասխանները, այդ թվում՝ որևէ թեմայի վերաբերյալ նախագծի և այլ հեղինակաների (հասարակական միությունների) կայացրած որոշումների համեմատությունները ։
«Վեներա նախագծի» շրջանակներում արդեն մշակված կոնկրետ տեխնոլոգիաների ուրվագծերը հրապարակելու առաջարկությունը Ժակ Ֆրեսկոն մերժում է՝ փաստարկելով դրա առևտրայնացման հնարավորությունը, քանի որ, ըստ նրա, առաջարկվող քաղաքներում ապրելու հարմարավետության ցուցանիշը չափազանց բարձր է և արդի դրամական համակարգում դա կհանգեցնի վարձակալման վճարների բարձր արժեքի ։
Արդյունքում՝ դեռևս հնարավորություններ չկան առավել մանրամասն ծանոթանալու նախագծին, բացի նկարագրականից և ցուցադրականից։
Հիմնական դրույթներ
Ժակ Ֆրեսկոն կարծում է, որ «Վեներա նախագիծը» համարվում է սոցիալ-տնտեսական ամբողջական մի համակարգ, որտեղ ավտոմատացումը և տեխնոլոգիան պետք է խելամտորեն ինտեգրված լինեն հասարակական բոլոր ոլորտներում՝ ի նպաստ կյանքի որակի բարձրացման, այլ ոչ թե՝ շահույթ ստանալու համար, ի տարբերություն ժամանակակից համակարգի ։ Շահույթը պետք է դադարի որոշումներ կայացնելիս չափանիշ լինելու դերակատարումը կատարելուց։ Միաժամանակ, ելնելով այն հանգամանքից, որ մարդը համարվում է շրջակա միջավայրի մի մասը, առաջարկվում է մարդկային գոյության նոր արժեհամակարգ (Երկրի հնարավորություններին համապատասխան), որը հոգ կտանի շրջակա միջավայրին և ողջ մարդկությանը, ինչպես նաև համահունչ կլինի մարդկային պահանջմունքերի բնույթին։ Ֆրեսկոն այս գաղափարները լիարժեք իրագործելի և գործնական է համարում ։
Խնդիրների ամբողջական մոտենալու գաղափարին հենվելով՝ Ֆրեսկոն կարծում է, որ նպատակների և առաջարկների իրագործումը տեղային, և ոչ թե համաշխարհային մասշտաբներով, մարդկությանը կտանի դեպի ավելի վաղ կատարած սխալների կրկնությանը ։
Ժամանակակից հասարակարգում մարդկային խնդիրների մեծագույն մասը «Վեներա նախագիծը» դիտարկում է որպես դրամային միջավայրին բնորոշ կյանքի պայմանների հետևանք։ Օրինակ, քանի որ ավտոմատացումը հեշտացնում է ձեռքի աշխատանքը՝ փոխարինելով այն մեքենայի աշխատանքով, ապա դրամային հարաբերություններում դա կհանգեցնի սպառողների գնողականության ընդհանուր անկման, որովհետև կավելանա գործազրկությունը և հանուն շահույթի ռեսուրսների օգտագործման անվերահսկելիությունը։ Ռեսուրսահեն տնտեսության մեջ ամտոմատացումը կվերացնի ընթացիկ աշխատանքային պրոցեսի անհրաժեշտությունը և բազմակի անգամ կմեծացնի արտադրանքի որակական ցուցանիշները, ինչը ավելի շատ ժամանակ կտա մարդկային ստեղծագործական ներուժի ներդրման համար և կբարելավի մոլորակի մարդկանց կյանքի որակը։
Նախագծի նպատակները
«Ապագայի նախագծում» շարժման պաշտոնական վեբ-կայքում հրապարակված են «Վեներա նախագծի» հետևյալ նպատակները ՝
Գործողությունների ծրագիր
Ծրագրերի իրականացման տեմպը կապված է ֆինանսական ռեսուրսների հետ, հատկապես նախագծի իրագործման վաղ փուլերում, ինչպես նաև՝ նախագծի մասին լավ տեղեկացված մարդկանց քանակից։ Ենթադրվում է, որ համակիրների թվի աճը թույլ կտա անցում կատարել հասարակական նոր մոդելի ոչ թե հեղափոխական, այլ էվոլյուցիոն ճանապարհով ։
Առաջին փուլ
Առաջին փուլը համընկնում է հանրությանը «Վեներա նախագծին» տեղեկացնելու հետ։ Այն արդեն մասամբ իրագործված է։ Նախագծի մասին տեղեկություններ տարածելու նպատակով թողարկվել են տեսաերիզներ, բրյոշուրներ, թռուցիկներ, պաստառներ, «Այն լավագույնը, որը չես գնի փողով» գիրքը (The Best That Money Can’t Buy), անվճար հեռահար ուսուցման հնարավորություններ են ստեղծվել։ Թարգմանիչ-կամավորականների միջազգային թիմը 2013 թվականի սկզբին հիմնական կայքը թարգմանեց երեսուն լեզուներով; Որոշ նյութեր, օրինակ «Դրախտ կամ մոռացություն» և «Ընտրությունը մերն է» ֆիլմերը արդեն թարգմանվել են ավելի քան 25 լեզուներով։ Ժակ Ֆրեսկոյի և Ռոքսաննա Մեդոուզի կողմից նախագծի շնորհանդեսի շրջանակներում ԱՄՆ-ի Ֆլորիդա նահանգի Վենուս քաղաքում տասը հա մակերես զբաղեցնող հետազոտական կենտրոն կառուցվեց։ Յուրաքանչյուր շաբաթ օր կենտրոնում այցելուների համար կազմակերպվում են կանոնավոր տուրեր ։ «Վեներա նախագծի» առաջ քաշած էներգետիկական, տրանսպորտային և շինարարական տեխնոլոգիաները իրենց ընթացիկ ձևի մեջ չեն ներկայացվում, ինչը բացատրվում է դրանք իրագործելու համար անհրաժեշտ միջոցների բացակայությամբ։ Այցելուները հնարավորություն ունեն ծանոթանալու դրանց մոդելների (մակետների) հետ, հարցեր տալու Ժակ Ֆրեսկոյին և Ռոքսանա Մեդոուզին ։
Երկրորդ փուլ
2016 թվականի հունվարի 23-ին իրականացվեց նախագծի երկրորդ փուլը՝ ավարտին հասցվեց լիամետրաժ «Ընտրությունը մերն է» ֆիլմը, որը, ինչպես ենթադրվում էր, պետք է վառ ու հստակ ցույց տար, թե ինչպես պետք է աշխատեն ամբողջ աշխարհում տարբեր ոլորտներում առաջարկվող նորարարությունները և ի ցույց դներ մարդկային հասարակության այն մոդելը, որում մարդը, բնությունը և տեխնոլոգիաները գոյակցում և զարգանում են կայուն, մշտական և դինամիկ հավասարակշռության պայմաններում։ Ֆիլմը, ըստ Ժակ Ֆրեսկոյի, հանդիսատեսի մոտ պետք է արթնացնի լավատեսական ակնկալիքներ ապագայի հասարակության խաղաղ գոյակցության վերաբերյալ. այստեղ ողջ մարդկությունը ներկայանում է որպես Երկիր մոլորակի մեկ ընտանիք ։
Երրորդ փուլ
Փորձարարական հետազոտական քաղաքի ստեղծում, որը նախատեսվում է կառուցել հավաքագրված նվիրատվությունների և նախապես ստեղծված ապրանքների վաճառքից գոյացած միջոցների հաշվին։ Քաղաքում պետք է փորձարկվեն նոր տեխնիկական և հասարակական գաղափարներ. դա հնարավորություն կտա տեսնելու դրանց պրակտիկ մարմնավորումը և դրանց ազդեցությունը կյանքի որակի վրա։ Ենթադրվում է, որ մի քանի քաղաքներ կդառնան անցումային ժամանակաշրջանի բաղկացուցիչ մասը և էվոլյուցիոն զարգացմամբ կիսակոոպերատիվ դրամահեն հասարակությունից անցում կկատարեն դեպի տնտեսության ռեսուրսահեն մոդելին։
Չորրորդ փուլ
Այն բանից հետո, երբ փորձարարական հետազոտական քաղաքը կառուցված կլինի, կպլանավորվի նաև թեմատիկ այգու վրա կատարվելիք աշխատանքը, որը պետք է զվարճացնի և, միաժամանակ, տեղեկացնի այցելուներին մարդկային վարքի տեսակների, ինչպես նաև՝ դրանց հանդեպ շրջակա միջավայրի արձագանքի մասին։ Պայմաններ կստեղծվեն շրջակա միջավայրը չաղտոտող Al-ինտեգրված շրջանառու-քաղաքների, տների, տրանսպորտային համակարգերի կառուցման, ինչպես նաև՝ համակարգչային և այլ տեխնոլոգիաների նոր մակարդակի մշակման համար, որոնք կարճ ժամանակում կնպաստեն մոլորակի ողջ բնակչության կյանքի բարելավմանը ։
Կապը «Ժամանակի ոգի»շարժման հետ
«Վեներա նախագիծը» լայն ճանաչում ձեռք բերեց 2008 թվականին «Ժամանակի ոգի. Հավելված» և «Ժամանակի ոգի. Հաջորդ քայլ» ֆիլմերի միջոցով։ Արդեն 2011 թվականից «Վեներա նախագիծը» հանդես է գալիս «Ժամանակի ոգի» շարժումից անջատ և հայտարարում է նախագծի և շարժման՝ միմյանցից անկախ լինելու մասին.սա այն պատճառով, որ «Ժամանակի ոգի» շարժումը, Պիտեր Ժոզեֆի գլխավորությամբ, ուշադրություն չի դարձնում «Վեներա նախագիծի» կարիքներին և չի արտացոլում վերջինիս զարգացման ուղղությունները ։
Քննադատություն
Թեպետ շատ հարցերի պատասխաններ տրվում են կազմակերպության պաշտոնական վեբ-կայքում (տե՛ս հաճախ տրվող հարցերի բաժինը՝), ինչպես նաև տեսանյութերում, «Վեներա նախագիծը» չունի հետևյալ հարցերի շուրջ աշխատանքեր կամ հետազոտություններ՝
Առաջարկվող հայեցակարգի հստակության բացակայության պատճառով բավականին դժվար է դրա հերքելիությունը, ինչը այն դուրս է բերում գիտական բանավեճի շրջանակներից։ Չկան տվյալներ հայեցակարգի հիմնավորված լինելու վերաբերյալ սոցիոլոգիական, հոգեբանական և տնտեսական անկախ հետազոտությունների մասին, բայց «Վեներա նախագծի» կողմնակիցները պնդում են, որ այն գիտական հենք ունի ։
Նախագծի ուտոպիզմ
Ըստ որոշ մարքսիստների, «Վեներա նախագիծը» համարվում է «21-րդ դարի ուտոպիական սոցիալիզմ»։ Նրանց կարծիքով, Ֆրեսկոն ընդունում է ժամանակակից տնտեսության ճգնաժամի անխուսափելիությունը, բայց ճգնաճամը հաղթահարելու ուղին Ժակ Ֆրեսկոն տեսնում է դրամային համակարգի ոչնչացման մեջ։ Ըստ էության, արտադրության միջոցների հաշվին առաջարկվում է մասնավոր սեփականության այլընտրանքային տարբերակը։ Ենթադրվում է, որ լուսավորվելու արդյունքում մարդիկ գիտակցաբար կգնան դրան։ Նախագծի՝ ուտոպիական լինելու կողմանակիցների կարծիքով «Վեներա նախագիծը» տնտեսական հիմնավորվածություն չունի, չի առաջարկում «ճգնաժամից դուրս գալու հստակ ճանապարհներ», միայն կարծում է, որ «Վեներա նախագծի» իրագործումից հետո ճգնաժամեր չեն լինի, քանի որ կանհետանան ճգնաժամեր ծնող հանգամանքերը։ Իրականում Ֆրեսկոն ենթադրում է տնտեսության մեջ դրամի գիտակցական ժխտում։ Բայց այդ գիտակցական ժխտումը համարվում է միայն այլընտրանքային գործողություն, այլ ոչ թե՝ օրինաչափ և անխուսափելի։ «Սա հենց այն եզրակացությունն է, որի վրա հիմնված է ողջ տեսական մասը և հենց որի պատճառով էլ հայեցակարգը կփլուզվի՝ ինչպես հյուղակը ջրհեղեղից» ։
Նիկոլինա Օլսեն-Ռուլը Ապագայի հետազոտությունների Կոպենհագենյան ինստիտուտի (Copenhagen Institute for Futures Studies) համար գրած աշխատության մեջ ընդգծում է հետևյալը՝
Մորթեն Գրանբորգը, դարձյալ Ապագայի հետազոտությունների Կոպենհագենյան ինստիտուտից, նշում՝
Արտաքին հղումներ
Կատեգորիա:Միջազգային կազմակերպություններ Կատեգորիա:Հասարակական կազմակերպություններ Կատեգորիա:Աշխարհաքաղաքացիություն Կատեգորիա:Ապագայաբանություն Կատեգորիա:1970 հիմնադրումներ ԱՄՆ-ում
Հովնան Մշեցի
Հովնան Մշեցի (ծնված և մահացած թթ. անհայտ են), XVIII դարի երկրորդ կեսի հայ ազատագրական շարժման գործիչ։
Եղել է Մշո Ս. Կարապետ վանքի վանահայր։ 1760֊ական թթ. սկզբին նամակագրական կապ է հաստատել Հովսեփ Էմինի հետ, հավանություն տվել Հայաստանի ազատագրության նրա ծրագրին։ Ստանալով վրացական զորքի հարձակման և Ռուսաստանի ռազմական աջակցության մասին Հովսեփ Էմինի հավաստիացումները՝ Հովնան Մշեցին ձեռնամուխ է եղել Արևմտյան Հայաստանում Թուրքիայի դեմ ապստամբության կազմակերպման։ Տեղեկացրել և գալիք ապստամբությանը նախապատրաստել է նաև Կ. Պոլսի, Զմյուռնիայի, Կեսարիայի, Թոխաթի, Դիարբեքիրի և հայաբնակ մյուս վայրերի հայ գործիչներին, ինչպես նաև եզդիներին ու ասորիներին։ Հովսեփ Էմինին հղված մի նամակում Հովնան Մշեցին հավաստիացնում է, որ Արևմտյան Հայաստանն ի վիճակի է ոտքի հանել 40 հազար զինված մարդ։ 1764 թվականի մարտին վրաց թագավոր Հերակլ II խրախուսական և խոստումնալից նամակ է հղել Հովնան Մշեցուն, սակայն նամակատարը (մահտեսի Գրիգորը) բռնվել է, նամակը ընկել է Երևանի խանի ձեռքը։ Սիմեոն Ա Երևանցի կաթողիկոսը հարկադրված Հերակլ II հորդորել է դադարեցնել գործակցությունը Հովնան Մշեցու հետ։ 1764 թվականի վերջին, երբ վերացավ Վրաստանի վրա Թուրքիայի հարձակման վտանգը, Հերակլ II խզեց կապը Հովնան Մշեցու հետ։ Հովնան Մշեցին ստիպված դադարեցրեց ապստամբության նախապատրաստությունը։
Ծանոթագրություններ
Կատեգորիա:Հայ հասարակական գործիչներ Կատեգորիա:Հայ ազատագրական պայքարի գործիչներ
Սյունիքի մարզի ընդհանուր իրավասության դատարան
Սյունիքի մարզի ընդհանուր իրավասության դատարան, Հայաստանի Հանրապետության դատական համակարգի մաս կազմող ընդհանուր իրավասության դատարան, որին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Դատարանի իրավասության ներքո է ՀՀ Սյունիքի մարզը ։
Իրավասություն
Դատարանին ընդդատյա են քրեական և քաղաքացիական բոլոր գործերը, ինչպես նաև ընտրացուցակների ճշգրտման վերաբերյալ գործերը։ Սյունիքի մարզի ընդհանուր իրավասության դատարանը վերահսկողություն է իրականացնում մինչդատական վարույթի նկատմամբ (այդ թվում՝ լուծում է կալանքը՝ որպես խափանման միջոց ընտրելու, բնակարանում խուզարկությունը թույլատրելու հետ կապված հարցերը), ինչպես նաև ըստ էության քննում է քրեական դատավարության օրենսդրությամբ նախատեսված այլ գործեր ։
Դատավորներ
Սյունիքի մարզի ընդհանուր իրավասության դատարանը կազմված է դատարանի նախագահից և երեք դատավորից.
Նստավայրեր
Սյունիքի մարզի ընդհանուր իրավասության դատարանը ունի չորս նստավայր հետևյալ հասցեներով.
Ծանոթագրություններ
Կատեգորիա:Սյունիքի մարզի ընդհանուր իրավասության դատարան
Կազինո (այլ կիրառումներ)
Կազինո, կարող է վերաբերել՝
Քարվինգ
Քարվինգ (carving — «փորագրություն, քանդակագործություն»), խոհարարության մեջ մրգի և բանջարեղենի ձևավորման արվեստ։ Մրգային փունջը ձևավորված մրգերի ներդաշնակ համադրություն է։ Այնտեղ կարող են լինել ոչ միայն մրգեր, բանջարեղեն և կոնֆետներ, այլև ծաղիկներ, դեկորատիվ բույսեր, ինչպես նաև խաղալիքներ և դեկորատիվ տարրեր։